**ŠIAULIŲ LOPŠELIS-DARŽELIS „GINATRĖLIS“**

**KOMPIUTERIŲ SISTEMŲ INŽINIERIAUS PAREIGYBĖS APRAŠYMAS**

**I. SKYRIUS**

**PAREIGYBĖ**

 1. Kompiuterių sistemų inžinieriaus pareigybėyra priskiriama kvalifikuotų darbuotojų grupei.

2. Pareigybės lygis – B.

3. Pareigybės pavaldumas – kompiuterių sistemų inžinierius tiesiogiai pavaldus lopšelio-darželio direktoriui, netiesiogiai pavaldus ūkio dalies vedėjui.

4. Kompiuterių sistemų inžinieriaus darbo užmokestis nustatomas vadovaujantis lopšelio-darželio darbo apmokėjimo sistema.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Turėti ne žemesnį kaip vidurinį išsilavinimą ir (ar) įgytą profesinę kvalifikaciją.

6. Kompiuterių sistemų inžinierius turi išmanyti ir žinoti:

6.1. dirbti su operacinėmis sistemomis ir taikomosiomis programomis;

6.2. darbo su kompiuteriu norminius aktus, technines sąlygas, kompiuterių priežiūros taisykles;

6.3. darbuotojų saugos ir sveikatos darbovietėje, gaisrinės, civilinės saugos instrukcijas.

7. Kompiuterių sistemų inžinierius turi turėti:

7.1. sveikatos patikrinimo pažymą;

7.2. higieninių mokymų kursų pažymėjimą.

**III. SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Kompiuterių sistemų inžinieriaus funkcijos:

8.1. Naudoti tik legaliai įsigytą programinę įrangą;

8.2. Prižiūrėti ir tobulinti naudojamas kompiuterines programas;

8.3. Įsigyti reikiamas kompiuterinės technikos medžiagas ir įrenginius;

8.4. Atlikti visapusišką lopšelio-darželio kompiuterinės ir programinės įrangos aptarnavimą ir priežiūrą;

8.5. Konsultuoti lopšelio-darželio darbuotojus kompiuterinės ir programinės įrangos naudojimo klausimais, padėti išmokti ja naudotis;

8.6. Kaupti informacinę medžiagą kompiuterinės, programinės įrangos naudojimo klausimais, saugoti programinės įrangos medžiagą, licencijas ir sertifikatus;

8.7. Vykdyti kompiuterinių darbo vietų priežiūrą, rūpintis profilaktine kompiuterinės technikos ir programinės įrangos priežiūra;

8.8. Vykdyti kitus lopšelio-darželio direktoriaus ar ūkio dalies vedėjo pavedimus, susijusius su pareigybės bei kitomis deleguotomis funkcijomis;

8.9. Baigus darbą patikrinti patalpas, išjungti elektros prietaisus;

8.10. Privaloma tvarka pasitikrinti sveikatą.

**IV. SKYRIUS**

**ATSAKOMYBĖ IR TEISĖS**

9. Kompiuterių sistemų inžinieriaus teisės:

9.1. laisvai pasirinkti veiklos organizavimo būdus ir formas, užtikrinančias teikiamų paslaugų kokybę;

9.2. tobulinti savo kvalifikaciją;

9.3. dirbti saugioje ir jaukioje aplinkoje;

9.4. naudotis kitomis teisėmis Lietuvos Respublikos įstatymų nustatyta tvarka;

9.5. prašyti reikalingos informacijos ir ją gauti iš administracijos jų veiklos klausimais;

9.6. kontroliuoti, kad, vykdant lopšelio-darželio kompiuterizacijos programoje numatytas priemones, nebūtų nukrypstama nuo norminių aktų nurodymų, techninių dokumentų reikalavimų, kad darbai būtų atliekami laiku;

9.7. reikalauti, kad lopšelio-darželio darbuotojai, dirbantys su kompiuterine technika, būtų specialiai išmokyti, mokėtų saugiai dirbti;

9.8. teikti pasiūlymus, kaip gerinti kompiuterinės technikos, programinės, sisteminės ir periferinės įrangos būklę.

10. Kompiuterių sistemų inžinieriaus atsakomybė:

10.1. už kompiuterizacijos priemonių įdiegimo kokybę;

10.2. už nustatytų terminų laikymąsi;

10.3. už patikėtų intelektualių ir materialinių vertybių saugojimą;

10.4. už teisingą ir patikimą kompiuterinės technikos, programinės ir sisteminės įrangos naudojimą.

11. Už darbo drausmės pažeidimus, tiesioginių pareigų nevykdymą ar netinkamą vykdymą atsako įstatymų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir supratau: